

SVEUČILIŠTE JURJA DOBRILE U PULI | JURAJ DOBRILA UNIVERSITY OF PULA

Zagrebačka 30, 52100 PULA | Tel: +385 (52) 377 000 | Fax: +385 (52) 216 416 | E-mail: ured@unipu.hr | www.unipu.hr

**KLASA: 406-01/21-01/09**

**URBROJ: 380-01-01-21-12**

Pula, 19.02.2021.

 **01 IZMJENA**

 **Izmjene u tekstu označene su crvenom bojom**

Izmjene se odnose samo na rok za dostavu ponude:

## 9.3. Rok za dostavu ponude

Ponuda mora biti zaprimljena od strane Naručitelja, najkasnije **do 23. veljače 2021. godine do 16:00 sati.**

**POZIV NA DOSTAVU PONUDE**

**ZA PROVEDBU POSTUPKA JEDNOSTAVNE NABAVE**

**- TONERI I TINTE-**

**Evidencijski broj nabave: 03-2021-JN**

 Dokumentaciju odobrio:

 Rektor:

 Prof. dr. sc. Alfio Barbieri

SADRŽAJ

[1. OPĆI PODACI 3](#_Toc8911732)

[1.1. Podaci o Naručitelju 3](#_Toc8911733)

[1.2. Evidencijski broj nabave 3](#_Toc8911734)

[1.3. Procijenjena vrijednost nabave 3](#_Toc8911735)

[2. PODACI O PREDMETU NABAVE 3](#_Toc8911736)

[2.1. Opis predmeta nabave 3](#_Toc8911737)

[2.2. Količina predmeta nabave odnosno opseg predmeta nabave 3](#_Toc8911738)

[2.3. Tehnička specifikacija 3](#_Toc8911739)

[2.4. Troškovnik 3](#_Toc8911740)

[3. UVJETI NABAVE 4](#_Toc8911741)

[3.1. Način izvršenja nabave 4](#_Toc8911742)

[3.2. Trajanje ugovora 4](#_Toc8911743)

[3.3. Rok valjanosti ponude 4](#_Toc8911744)

[3.4. Mjesto isporuke robe 4](#_Toc8911745)

[3.5. Rok isporuke robe 4](#_Toc8911746)

[3.6. Rok, način i uvjeti plaćanja 4](#_Toc8911747)

[3.7. Odredbe o cijeni ponude i načinu iskazivanja cijene ponude 5](#_Toc8911748)

[3.8. Kriterij odabira ponude 5](#_Toc8911749)

[4. RAZLOZI ISKLJUČENJA PONUDITELJA 5](#_Toc8911750)

[4.1. Obvezni razlozi isključenja ponuditelja, te dokumenti kojima ponuditelj dokazuje da ne postoje razlozi isključenja 5](#_Toc8911751)

[5. ODREDBE O SPOSOBNOSTI PONUDITELJA 6](#_Toc8911752)

[5.1. Sposobnost za obavljanje profesionalne djelatnosti 6](#_Toc8911753)

[6. DOSTAVA DOKAZA - PROVJERA PONUDITELJA 6](#_Toc8911754)

[7. JAMSTVO 6](#_Toc8911755)

[7.1. Jamstvo za uredno ispunjenje ugovora 6](#_Toc8911756)

[8. BITNI UVJETI ZA IZVRŠENJE UGOVORA O NABAVI 7](#_Toc8911757)

[8.1. Načelo savjesnosti i poštenja 7](#_Toc8911758)

[8.2. Popis gospodarskih subjekata s kojima je naručitelj u sukobu interesa u smislu članka 80. stavak 2. točka 2. Zakona o javnoj nabavi („Narodne novine“, broj 120/2016) ili navod da takvi subjekti ne postoje 7](#_Toc8911759)

[8.3. Ostali bitni uvjeti za izvršenje ugovora 7](#_Toc8911760)

[9. PODACI O PONUDI 7](#_Toc8911761)

[9.1. Sastavni dijelovi ponude - Sadržaj ponude 7](#_Toc8911762)

[9.2. Način izrade i dostave ponude 8](#_Toc8911763)

[9.3. Rok za dostavu ponude 8](#_Toc8911764)

[9.4. Adresa za dostavu ponude i potrebna naznaka na omotnici ponude 9](#_Toc8911765)

[10. OSTALO 9](#_Toc8911766)

[10.1. Osoba zadužena za kontakt 9](#_Toc8911767)

[10.2. Mrežne stranice na kojima je objavljen Poziv na dostavu ponude i datum objave 9](#_Toc8911768)

[10.3. Odabir ponude 9](#_Toc8911769)

[10.4. Posebne odredbe 9](#_Toc8911770)

[10.5. Prilozi Pozivu na dostavu ponude 10](#_Toc8911771)

[Prilog I. - Obrazac troškovnika](#_Toc8911772)

[Prilog II. - Ponudbeni list](#_Toc8911773)

[Dodatak I Ponudbenom listu](#_Toc8911774)

[Dodatak II Ponudbenom listu](#_Toc8911775)

[Prilog III. - Izjava o dostavi jamstva za uredno ispunjenje ugovora](#_Toc8911776)

Sveučilište Jurja Dobrile u Puli kao javni naručitelj (u daljnjem tekstu: Naručitelj) provodi postupak nabave robe, a za koji sukladno članku 12. stavak 1. točka 1. a) Zakona o javnoj nabavi („Narodne novine“, broj 120/2016; u daljnjem tekstu: Zakon o javnoj nabavi) nije obvezan provesti jedan od postupaka javne nabave propisan Zakonom o javnoj nabavi, s obzirom da je procijenjena vrijednost predmeta nabave manja od 200.000,00 kn, bez poreza na dodanu vrijednost.

Postupak jednostavne nabave provodi se sukladno odredbama članka 8. Pravilnika za provedbu jednostavne nabave na Sveučilištu Jurja Dobrile u Puli, KLASA: 003-05/17-01/04, URBROJ: 380-01-18-3 od 17. prosinca 2018 godine.

Ovim putem pozivaju se zainteresirani gospodarski subjekti na dostavu ponude sukladno slijedećim uvjetima i zahtjevima koji predstavljaju osnovne elemente za izradu ponude:

# 1. OPĆI PODACI

## 1.1. Podaci o Naručitelju

Naziv: Sveučilište Jurja Dobrile u Puli

Sjedište: Zagrebačka 30, 52100 Pula

OIB: 61738073226

Internetska adresa: www.unipu.hr

## 1.2. Evidencijski broj nabave: 03-2021-JN

## 1.3. Procijenjena vrijednost nabave: 195.000,00 kn (bez PDV-a)

# 2. PODACI O PREDMETU NABAVE

## 2.1. Opis predmeta nabave

Predmet nabave: **Toneri i tinte**, sukladno određenjima i uvjetima iz Troškovnika, koji je priložen ovom Pozivu na dostavu ponude - Prilog I.

CPV:30125100-2

Ponuditelj mora ponuditi artikle koji su prema proizvođačkoj specifikaciji namijenjeni određenom modelu uređaja (original) ili jednakovrijedne artikle.

**U slučaju nuđenja jednakovrijednih (zamjenskih) tonera, potrebno je obvezno dostaviti izjavu/ potvrdu proizvođača uređaja ili ovlaštenog zastupnika proizvođača za Republiku Hrvatsku, kojom se potvrđuje da je nuđeni jednakovrijedni toner sukladan za uporabu u navedenom uređaju te da se uporabom ponuđenog jednakovrijednog tonera ne mijenjaju i/ili otkazuju jamstveni uvjeti i rokovi važenja jamstva uređaja odnosno da u jamstvenom roku, kao i izvan njega, uporaba ponuđenog jednakovrijednog tonera ne utječe na pravilan rad uređaja, kvalitetu ispisa te kako neće prouzročiti kvar uređaja ili uništenje istog**.

Izjava proizvođača / ovlaštenog zastupnika se dostavlja u preslici uz navođenje svih neoriginalnih artikala i uređaja za koje su isti namijenjeni. Ukoliko se prilažu izjave koje nisu na hrvatskom jeziku, tada je uz potvrde potrebno priložiti i prijevod istih ovjeren od strane ovlaštenog sudskog tumača.

## 2.2. Količina predmeta nabave odnosno opseg predmeta nabave

Količina predmeta nabave određena je u Troškovniku - Prilog I ovog Poziva za dostavu ponude.

U troškovniku su navedene **okvirne** količine. Naručitelj se ne obvezuje na realizaciju navedenih količina u cijelosti. Stvarno nabavljena količina robe na temelju sklopljenog ugovora o nabavi ili izdanih narudžbenica može biti veća ili manja od okvirne količine.

Ukupna plaćanja bez poreza na dodanu vrijednost na temelju sklopljenog ugovora ili izdanih narudžbenica ne smiju prelaziti procijenjenu vrijednost predmeta nabave.

## 2.3. Tehnička specifikacija

Tehnička specifikacija predmeta nabave navedena je i opisana u Troškovniku koji je priložen ovom Pozivu na dostavu ponude - Prilog I.

## 2.4. Troškovnik

Obrazac Troškovnika nalazi se u Prilogu I ovog Poziva na dostavu ponude.

Ponudbeni troškovnik sadržava i posebnu kolonu pod nazivom „**Naziv jednakovrijednog artikla (marka i kataloška oznaka) “** koju je potrebno popuniti podacima o nazivu nuđene jednakovrijedne robe, a ako se u navedenoj koloni ništa ne navede smatra se da je ponuđena tražena originalna roba.

Ukoliko gospodarski subjekt nudi robu koja je jednakovrijedna, za bilo koju stavku iz troškovnika, obvezan je dostaviti tehničku specifikaciju/opis ponuđene robe, kao i sve traženo iz točke 2.1. ovog Poziva.

Troškovnik je potrebno ispuniti u svim stavkama, potpisati od strane ovlaštene osobe ponuditelja i ovjeriti pečatom.

U slučaju da ponuditelj ne ispuni sve stavke Troškovnika, ponuda će se smatrati neprihvatljivom.

# 3. UVJETI NABAVE

## 3.1. Način izvršenja nabave

Nakon provedenog postupka prikupljanja, pregleda i ocjene ponuda, sa odabranim će se ponuditeljem sklopiti ugovor o nabavi robe, te izdavati pisani zahtjevi za nabavu, za sukcesivnu isporuku tijekom ugovornog razdoblja.

## 3.2. Trajanje ugovora

Trajanje ugovora do 31. prosinca 2021. godine odnosno do realizacije ugovorenog iznosa.

## 3.3. Rok valjanosti ponude

Rok valjanosti ponude mora biti najmanje 60 dana od isteka roka za dostavu ponuda.

## 3.4. Mjesto isporuke robe

Isporuka pojedinih stavki predmeta nabave vršit će se sukcesivno ovisno o potrebama Naručitelja temeljem pisanog zahtjeva za nabavu, na lokaciju Naručitelja za isporuku robe naznačenu na zahtjevu za nabavu.

Lokacije Naručitelja za isporuku robe u gradu Puli:

1. Sveučilište Jurja Dobrile, Rektorat, Zagrebačka 30

2. Fakultet ekonomije i turizma „Dr. Mijo Mirković“, Preradovićeva 1/1

3. Fakultet za odgojne i obrazovne znanosti, Ivana Matetića Ronjgova 1

4. Filozofski fakultet, Ivana Matetića Ronjgova 1

5. Muzička akademija u Puli, Rovinjska ulica 14

6. Fakultet za interdisciplinarne, talijanske i kulturološke studije, Ivana Matetića Ronjgova 1

7. Znanstveno-tehnološki institut VISIO, Zagrebačka 30

8. Fakultet informatike, Rovinjska ulica 14

9. Fakultet prirodnih znanosti, Zagrebačka 30

10. Sveučilišna knjižnica, Herculov prolaz 1

11. Tehnički fakultet, Zagrebačka 30

12. Medicinski fakultet, Zagrebačka 30

## 3.5. Rok isporuke robe

Ponuditelj se obvezuje da će početi s isporukom robe odmah po zaključenju ugovora o nabavi. Isporuka pojedinih stavki predmeta nabave vršit će se sukcesivno ovisno o potrebama Naručitelja temeljem pisanog zahtjeva za nabavu u roku od 48 (četrdesetosam) sati od zaprimanja zahtjeva za nabavu.

## 3.6. Rok, način i uvjeti plaćanja

Naručitelj će račune plaćati na poslovni račun odabranog ponuditelja u roku do 30 dana od dana zaprimanja valjanog računa za nesporno isporučenu robu.

Predujam je isključen, kao i traženje sredstava osiguranja plaćanja od strane gospodarskog subjekta.

Naručitelj je obvezan sukladno Zakonu o elektroničkom izdavanju računa u javnoj nabavi (NN 94/18), račune zaprimati isključivo u obliku elektroničkih računa, odnosno e-računa.

Ponuditelj je obvezan izdane račune slati putem svog odabranog informacijskog posrednika u obliku e-računa, jer iste poslane e-mailom li u papirnatom obliku Naručitelj neće moći zaprimati, niti vršiti plaćanja istih.

Jedini način na koji će Naručitelj moći prihvatiti kao pravovaljane su računi izdani u elektroničkom obliku sukladno europskoj normi, a poslani putem izabranog informacijskog posrednika. Informacijski posrednik Naručitelja je FINA, email: fina@moj-eracun.hr.

## 3.7. Odredbe o cijeni ponude i načinu iskazivanja cijene ponude

* Cijena ponude izražava se u kunama;
* Cijena ponude obuhvaća sve stavke navedene u Prilogu I. – Troškovnika i piše se brojkama;
* Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u Prilogu I. -Troškovniku, te cijenu ponude bez PDV-a (zbroj svih ukupnih cijena stavki), PDV koji se iskazuje zasebno iza cijene ponude, i cijenu ponude s PDV-om na način kako je to određeno u Ponudbenom listu;
* Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu i Troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno;
* Ako cijena ponude bez PDV-a iskazana u Troškovniku ne odgovara cijeni ponude bez PDV-a iskazanoj u Ponudbenom listu, vrijedi cijena ponude bez PDV-a iskazana u Troškovniku;
* Cijena ponude izražava se za cjelokupni predmet nabave i nepromjenljiva je za cijelo vrijeme trajanja ugovora o nabavi; fco lokacija Naručitelja;
* Cijene po stavkama (jedinične cijene) Troškovnika uključuju sve ostale zavisne troškove osim poreza na dodanu vrijednost koji se ne iskazuje;
* U cijenu ponude bez poreza na dodanu vrijednost (PDV) trebaju biti uračunati svi troškovi i popusti (ukoliko ih ponuditelj daje).

.

## 3.8. Kriterij odabira ponude

Kriterij odabira najpovoljnije ponude je ponuda koja zadovoljava sve uvjete i zahtjeve određene Pozivom na dostavu ponude, s najnižom cijenom.

# 4. RAZLOZI ISKLJUČENJA PONUDITELJA

## 4.1. Obvezni razlozi isključenja ponuditelja, te dokumenti kojima ponuditelj dokazuje da ne postoje razlozi isključenja

Naručitelj će isključiti ponuditelja iz postupka nabave:

**4.1.1. Ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje**, osim ako mu prema posebnom zakonu plaćanje tih obveza nije dopušteno ili mu je odobrena odgoda plaćanja

Za potrebe dokazivanja ovih okolnosti gospodarski subjekt dužan je u ponudi dostaviti:

a) **potvrdu Porezne uprave -** posljednju ažuriranu verzijukojom se dokazuje da je gospodarski subjekt ispunio obveze plaćanja dospjelih poreznih obveza i obveza za mirovinsko i zdravstveno osiguranje.

U slučaju zajednice ponuditelja, postojanje obveznih razloga za isključenje odnosno okolnosti navedene u točki 4.1. ove dokumentacije utvrđuju se za sve članove zajednice pojedinačno, a ukoliko gospodarski subjekt namjerava dati dio ugovora o nabavi u podugovor jednom ili više podugovaratelja, za svakog podugovaratelja pojedinačno.

**5. ODREDBE O SPOSOBNOSTI PONUDITELJA**

Gospodarski subjekti dokazuju svoju pravnu i poslovnu sposobnost, i tehničku i stručnu sposobnost dokazima koje prilažu ponudi:

## 5.1. Sposobnost za obavljanje profesionalne djelatnosti

**Upis u sudski, obrtni, strukovni ili drugi odgovarajući registar države sjedišta gospodarskog subjekta**

Svaki ponuditelj mora dokazati svoj upis u sudski, obrtni, strukovni ili drugi odgovarajući registar u državi članica njegova poslovnog nastana.

Za potrebe utvrđivanja okolnosti iz ove točke gospodarski subjekt u ponudi dostavlja:

*Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.* - posljednja važeća verzija.

U slučaju zajednice ponuditelja svi članovi obvezni su pojedinačno dokazati svoj upis u odgovarajući registar. Isto tako, gospodarski subjekt je dužan dokazati upis u odgovarajući registar u odnosu na podugovaratelja kao i subjekta na čiju se sposobnost oslanja (ako je primjenjivo).

# 6. DOSTAVA DOKAZA - PROVJERA PONUDITELJA

**Svi dokazi i dokumenti koji se prilažu na temelju toč. 4.1. - 5.1. ovog Poziva na dostavu ponude, a kojima se potvrđuje nepostojanje razloga isključenja odnosno dokazuje sposobnost mogu se dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.**

# 7. JAMSTVO

## 7.1. Jamstvo za uredno ispunjenje ugovora

Gospodarski subjekt obvezan je Naručitelju s ponudom dostaviti **jamstvo za uredno ispunjenje** **ugovora** za slučaj povrede ugovornih obveza **u obliku Izjave gospodarskog subjekta** da će, ukoliko njegova ponuda bude odabrana kao najpovoljnija, dostaviti u roku od 10 (deset) dana od dana potpisivanja ugovora jamstvo za uredno ispunjenje ugovora u obliku javno ovjerene bjanko zadužnice na iznos od 10% vrijednosti ugovora, bez PDV-a.

Jamstvo treba glasiti na Naručitelja i protestirati (naplatiti) će se u slučaju da ponuditelj ne izvrši sve obveze preuzete ugovorom do isteka roka važenja ugovora odnosno u slučaju povrede preuzetih ugovornih obveza. Jamstvo treba imati rok valjanosti duži od 30 dana od isteka valjanosti ugovora o nabavi.

Ako jamstvo za uredno ispunjenje ugovora ne bude naplaćeno naručitelj će ga vratiti odabranom ponuditelju.

U tu svrhu potrebno je dostaviti **Izjavu o dostavi jamstva za uredno ispunjenje ugovora** - **Prilog III** ovog Poziva na dostavu ponude.

Izjava mora biti ovjerena pečatom i potpisana od strane ovlaštene osobe gospodarskog subjekta.

# 8. BITNI UVJETI ZA IZVRŠENJE UGOVORA O NABAVI

Odabrani ponuditelj je u obvezi izvršiti predmet nabave sukladno roku, kvaliteti, uvjetima, pojedinačnim cijenama navedenim u ponudbenom troškovniku i uvjetima ovog Poziva na dostavu ponude.

Naručitelj i odabrani ponuditelj će imenovati koordinatore - ovlaštene osobe zadužene za praćenje realizacije predmeta nabave.

## 8.1. Načelo savjesnosti i poštenja

Odabrani ponuditelj jamči i obvezuje se da nije počinio niti da je itko prema njegovom znanju počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su:

(a) nuđenje, davanje, primanje ili traženje bilo kakve neprimjerene koristi kojom bi utjecao na djelovanje rektora ili zaposlenika Naručitelja u vezi sa predmetnim postupkom nabave odnosno provedbom ugovora zaključenog na temelju istog,

(b) svako djelo kojim se neprimjereno utječe ili se nastoji utjecati na postupak nabave ili provedbu zaključenog ugovora na štetu Naručitelja, uključujući i tajni dogovor ponuditelja.

U tom smislu, ako je neki član Uprave odabranog ponuditelja, voditelj projekta ili dužnosnik upoznat s nekim činjenicama, smatra se da je s time upoznat i odabrani ponuditelj.

Odabrani ponuditelj se obvezuje da će obavijestiti Naručitelja ako sazna bilo kakvu informaciju ili činjenicu koja upućuje na mogućnost počinjenja bilo kojeg od navedenih djela, te je suglasan s provedbom revizije cijelog postupka od strane neovisnih stručnjaka i prihvaća odgovornost i određene sankcije (ugovorne kazne, bezuvjetni otkaz ugovora) ukoliko se krše pravila.

## 8.2. Popis gospodarskih subjekata s kojima je naručitelj u sukobu interesa u smislu članka 80. stavak 2. točka 2. Zakona o javnoj nabavi („Narodne novine“, broj 120/2016) ili navod da takvi subjekti ne postoje

## Ne postoje gospodarski subjekti s kojima je predstavnik javnog naručitelja ili s njime povezane osobe u odnosu u sukobu interesa, odnosno s kojima Javni naručitelj ne smije sklapati ugovore o javnoj nabavi u svojstvu ponuditelja, člana zajednice gospodarskih subjekata ili podugovaratelja.

## 8.3. Ostali bitni uvjeti za izvršenje ugovora

Prijedlog ugovora nije sastavni dio ovog Poziva na dostavu ponude.

# **9. PODACI O PONUDI**

## 9.1. Sastavni dijelovi ponude - Sadržaj ponude

Ponuditelj dostavlja ponudu elektronički e-mailom. Ponuda mora biti skenirana i sadržavati dokumentaciju ispunjenu, složenu, potpisanu i ovjerenu pečatom na za to predviđenim mjestima od strane ovlaštene osobe ponuditelja, slijedećim redoslijedom:

1. Popunjeni obrazac Ponudbenog lista koji se nalazi u **Prilogu br. II**. ovog Poziva.

Ukoliko se radi o zajednici ponuditelja popunjava se obrazac **Dodatak I Ponudbenom listu**. Ukoliko gospodarski subjekt namjerava dio ugovora o nabavi dati u podugovor jednom ili više podizvoditelja, popunjava se i **Dodatak II Ponudbenom listu**.

1. Popunjeni obrazac Troškovnika koji se nalazi u **Prilogu br. I.**  ovog Poziva
2. Dokumente kojima ponuditelj dokazuje da ne postoje obvezni razlozi isključenja, sukladno točki 4.1. ovog Poziva:
	1. Potvrda Porezne uprave o stanju duga
3. Tražene dokaze sposobnosti, sukladno točki 5.1. ovog Poziva:
	1. Izvod iz sudskog, obrtnog ili drugog odgovarajućeg registra
4. Ostalo traženo u Pozivu na dostavu ponude:
* Izjava o dostavi jamstva za uredno ispunjenje ugovora - ispuniti obrazac koji se nalazi u **Prilogu III** ovog Poziva.

Ponuditelj ne smije mijenjati ili brisati originalni tekst ovog Poziva na dostavu ponude ili bilo kojeg obrasca iz ovog Poziva na dostavu ponuda.

Tajnost dokumentacije gospodarskih subjekata

Ako gospodarski subjekt označava određene podatke iz ponude poslovnom tajnom, obvezan je u ponudi navesti pravnu osnovu na temelju kojih su ti podaci tajni.

Gospodarski subjekt ne smije označiti tajnim podatke o cijenama stavki (jediničnim cijenama), iznosima pojedine stavke i cijeni ponude.

## 9.2. Način izrade i dostave ponude

Ponuda se zajedno s pripadajućom dokumentacijom izrađuje u elektroničkom obliku, na hrvatskom jeziku i latiničnom pismu, a cijena ponude izražava se u kunama.

Ponuda se piše neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Pri izradi ponude ponuditelj se mora pridržavati zahtjev i uvjeta iz ovog poziva na dostavu ponude. Podnošenjem svoje ponude ponuditelj prihvaća sve uvjete navedene u ovom pozivu na dostavu ponude.

## 9.3. Rok za dostavu ponude

Ponuda mora biti zaprimljena od strane Naručitelja, najkasnije **do 23. veljače 2021. godine do 16:00 sati.**

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuda dostavljena nakon isteka roka za dostavu ponuda neće se otvarati, te će se kao zakašnjela ponuda vratiti ponuditelju koji ju je dostavio.

Postupak otvaranja ponuda provodi se bez javnog otvaranja ponuda.

Otvaranje, pregled i ocjenu ponuda provode ovlašteni predstavnici Naručitelja u postupku nabave.

## 9.4. Adresa za dostavu ponude

Ponuda se predaje i šalje elektroničkom poštom. Ponuditelj ponudu mora dostaviti potpisanu i ovjerenu od ovlaštene osobe, u jedinstvenoj datoteci PDF formata, istovremeno na sljedeće e-mail adrese: nensi.margetic@unipu.hr, helena.poropat@unipu.hr.

# 10. OSTALO

## 10.1. Osoba zadužena za kontakt

**a)** Nensi Margetić

Tel: 052/377-516

Fax: 052/216-416

E-mail: nensi.margetic@unipu.hr

Komunikacija i svaka druga razmjena informacija između Naručitelja i gospodarskih subjekata obavljati će se u pisanom obliku putem poštanske pošiljke, fax-om, elektronički, ili kombinacijom tih sredstava.

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz sadržaj Poziva na dostavu ponude, a Naručitelj će svim gospodarskim subjektima kojima je upućen ovaj Poziv na dostavu ponude, kao i objavom na mrežnim stranicama na kojima je objavljen Poziv na dostavu ponude, odgovoriti istodobno ne navodeći podatke o podnositelju zahtjeva.

Zahtjev mora biti postavljen zaključno do 18. veljače 2021. godine, dostavljen posredstvom gore navedenog e-mail-a.

Postupak nabave započinje danom slanja ovog Poziva na dostavu ponude na e-mail adrese od tri gospodarska subjekta i objavom na mrežnim stranicama Naručitelja, dana 10. veljače 2021.godine

## 10.2. Mrežne stranice na kojima je objavljen Poziv na dostavu ponude i datum objave

Poziv na dostavu ponude objavljen je na mrežnim stranicama Naručitelja: [www.unipu.hr](http://www.unipu.hr), dana **10. veljače 2021. godine.**

## 10.3. Odabir ponude

Na osnovu rezultata pregleda i ocjene ponuda od strane članova stručnog povjerenstva, Naručitelj odabire najpovoljniju ponudu u roku do najduže 60 dana od dana isteka roka za dostavu ponude. Odluku o odabiru Naručitelj će dostaviti svakom ponuditelju na dokaziv način zajedno s preslikom Zapisnika o pregledu i ocjeni ponuda, putem elektroničke pošte, faksom s izvješćem o uspješnom primitku ili putem preporučene poštanske pošiljke s povratnicom.

## 10.4. Posebne odredbe

Na ovaj postupak ne primjenjuju se odredbe Zakona o javnoj nabavi. Protiv Odluke o odabiru najpovoljnije ponude nije moguće izjaviti žalbu. Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

## 10.5. Prilozi Pozivu na dostavu ponude

Prilog I. - Troškovnik

Prilog II. - Ponudbeni list

Dodatak I Ponudbenom listu - popunjava se samo u slučaju zajednice ponuditelja

Dodatak II Ponudbenom listu - popunjava se samo u slučaju ako se dio ugovora o nabavi daje u podugovor

Prilog III. - Izjava o dostavi jamstva za uredno ispunjenje ugovora